新北市幅員遼闊，選舉人數高達二百餘萬，係全國最大票倉，整體嚟講，選民結構藍、綠相近，原臺北縣喺解嚴後連續十六年由民進黨執政[4][5]。由於新北市嘅外來人口眾多[6]，所以各個陣營喺唔同區域互有領先。新北市嘅人口大多集中喺十個原縣轄市[7]，其中西北地區嘅三重、蘆洲、新莊等地係泛綠嘅傳統票倉。喺近幾次選舉，板橋、土城、三鶯藍綠實力相差無幾；而中和、永和、新店、汐止等地就係藍營傳統嘅鐵票區。而周邊嘅行政區就藍綠各有所長。